Goedkoper petrol, duurder dieselDie groothandelprys van alle grade petrol sal volgende week met 5c per liter daal, het die departement van energie Vrydag gesê. Die prys van diesel met 0.05% swawelinhoud sal met 13.82 sent per liter styg en diesel met 0.005% swawelinhoud sal met 14.82 sent per liter styg. Die groothandelprys van paraffien styg met 25 sent per liter. Die nasionale handelprys vir paraffien styg met 33 sent per liter. Die maksimum handelsprys vir LP Gas styg met nege sent per kilogram. “Die gemiddelde rand/US dollar-wisselkoers het verswak in vergelyking met die vorige periode,” het die departement in ‘n verklaring gesê. “Die swakker rand het aanleiding gegee tot die prysstyging.” Die styging tree op 4 September in werking.